Над 80 млн . американци вече са гласували на президентските избори в САЩ Над 80 милиона американци вече са пуснали бюлетини на президентските избори в САЩ по данни на специализирания информационен източник на Флоридския университет , предаде Ройтерс . Това е над 58 % от цялата избирателна активност във вота през 2016 г . и е отражение на големия интерес , който поражда надпреварата между републиканеца Доналд Тръмп и кандидата на демократите Джо Байдън . В 20 щата , които публикуват данни за партийната принадлежност на избирателите , са гласували 18 , 2 милиона демократи , 11 , 5 милиона републиканци и 8 , 8 милиона души без партийна принадлежност . Данните обаче не показват реално за кого са гласували тези избиратели .